Familiediens 31 Oktober 09:00 – kerk en Youtube – NGK Somerstrand
Familiediens 31 Oktober 09:00 – kerk en Youtube
Written by Chris van Wyk on 29/10/2021 . Posted in Nuusflitse.
Ons lees Sondag die eerste hoofstuk van die boek Rut. Dit is 'n pragtige kortverhaal. 'n Verhaal wat beweeg van hongersnood na 'n feesmaal, van hopeloosheid na 'n huwelik, van sterftes na 'n geboorte, van verlies na voorsiening. 'n Verhaal wat die voorsiening van God illustreer in ons verlies.
Naomi kon egter aanvanklik nie die voorsiening van die Here raaksien nie. Haar verlies het haar visie versteur. Sy het geoordeel dat die Here teen haar gedraai het. Intussen was die Almagtige reeds besig om haar lot totaal te verander. Deur twee direkte wonderwerke, maar ook deur talle "Godvallighede."